b'\n_START_ARTICLE_\nLulu Popplewell\n_START_SECTION_\nZgodnje in osebno \xc5\xbeivljenje\n_START_PARAGRAPH_\nRodila se je kot druga h\xc4\x8di zdravnice Debre Lomas in pravnika Andrewa Popplewella. Njena starej\xc5\xa1a sestra Anna je igrala Suzano Pevensie v filmih, posnetih po zbirki knjig Zgodbe iz Narnije, njen mlaj\xc5\xa1i brat Freddie pa je igral Mihca v filmu Peter Pan.\n_START_SECTION_\nKariera\n_START_PARAGRAPH_\nLulu Popplewell je svojo igralsko kariero za\xc4\x8dela leta 2001, ko se je skupaj s svojo sestro Anno pojavila v mini televizijski seriji \xc2\xbbLove in a Cold Climate\xc2\xab, kjer je igrala Emmo (Anna je imela vlogo Victorie) v nepoznani epizodi._NEWLINE_Za tem se je leta 2003 pojavila v filmu Pravzaprav ljubezen ob igralcih, kot so Sienna Guiloiry, Emma Thompson, Bill Nighy, Colin Firth, Liam Neeson, Rory MacGregor, Gregor Fisher, Alan Rickman in Laura Linney, kjer je igrala Daisy, Karino h\xc4\x8derko._NEWLINE_Poleg tega je na radiu BBC igrala Lyro, glavno vlogo iz trilogije Njegova temna tvar.\n_START_SECTION_\nNagrade in nominacije\n_START_PARAGRAPH_\nLeta 2004 je bila skupaj z igralci Hugom Grantom, Colinom Firthom, Sienno Guillory, Liamom Neesonom, Emmo Thompson, Kris Marshall, Heike Makatsch, Martinom Freemanom, Joanno Page, Chiwetel Ejiofor, Andrewom Lincolnom, Keiro Knightley, Nino Sosanyo, Martine McCutcheon, Lauro Linney, Thomasom Sangsterjem, Alanom Rickmanom, Rodrigom Santorom, Rowanom Atkinsonom, Claudio Schiffer, Billom Nighyjem, Gregorjem Fisherjem, Rory MacGregor, Carlo Vasconcelos, Shannon Elizabeth, Denise Richards in Elisho Cuthbert nominirana za nagrado PFCS Award za film Pravzaprav ljubezen.'